Life skills #7 – mekaar se mangels lek | mnr.muller
Francois C on Maart 7, 2008 om 12:22 nm said:
Jy het nou vinnig aan 'n ander onderwerp daar geraak waaroor ek meer onlangs al 'n bietjie gewonder het: verneukery.
Wat maak dat 'n mens so ongelooflik onsteld raak as jou maat jou "verneuk" met iemand anders? Is dit bloot sosiale programmering (omdat almal so reageer en dieselfde van jou verwag), of is dit iets ingebore (die natuurlike neiging na jaloesie) wat ons dalk deur die evolusionêre proses opgetel het, of is so 'n "verneukery" werklik iets wat fundamenteel verkeerd is (en hoekom?)? Of dalk alles (of geen) van die bogenoemde? Sekere wyse leerstellings meen dat dit nie 'n goeie idee is om jaloers ('n vorm van selfsugtigheid) te wees nie, maar hoe sou dit versoen kon word met die idee dat verneukery verkeerd is?
Ek sal graag ander se mening hieroor wil hoor, want sover ek weet is daar nog nie konkrete antwoorde deur wetenskaplike studies ontdek nie.
Bertus! on Maart 7, 2008 om 12:25 nm said:
Vry met 'n stink asem is die vieslikste ding wat daar is.
SexPistolPete on Maart 7, 2008 om 3:06 nm said:
Oulike opsomming, André. 🙂 Ek dink jy't oor 'n paar gedagtes gespring onder "Hoekom vry mense?". Hoekom beskou ons dit as intiem en hoekom dink ons dis lekker? Jy weet tog nie dis lekker totdat jy dit probeer het nie. Intimiteit definieer 'n afstand — daardie persoonlike ruimte wat 'n mens om jou het — in 'n fisieke én geestelike opsig. En die gedagte dat dit lekker is en die smag daarna is seker maar iets wat tussen mense oorgedra word (evolusionêre memes?). Jy hoor ander (ouer) kinders (op skool) daarvan praat, so dit maak jou nuuskierig. Dit is tipies ook 'n onderwerp waaroor mense nie vreeslik uitbrei nie. So daar word ook 'n geheimsinnigheid daaraan gekoppel (nes met seks). Dan is daar ook die aandeel van die media en die vervlakking van intimiteit wat dit veroorsaak…
Oor verneuk: Mense verskil oor die aanvaarbaarheid daarvan en spesifiek oor die definisie van verneuk (of dan nou owerspel in 'n formele en uiterste sin wat seks insluit). Persoonlik definieer ek dit as enige vorm van intieme of romantiese omgang tussen een persoon binne 'n verhouding met 'n ander buite die betrokke verhouding. My toleransie daarvoor is laag weens persoonlike ervaringe. Die Engelse woord "betrayed" beskryf dit vir my mooi. In die algemeen dink ek dat mense voel die emosionele band het seergekry. Dis ook 'n skending van vertroue in die ander persoon.